CELEX: 62008CN0560
Language: mt
Date: 2008-12-17 00:00:00
Title: Kawża C-560/08: Rikors ippreżentat fis- 17 ta' Diċembru 2008 — Il-Kummissjoni tal-Komunitajiet Ewropej vs Ir-Renju ta' Spanja

7.3.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 55/11
            
         Rikors ippreżentat fis-17 ta' Diċembru 2008 — Il-Kummissjoni tal-Komunitajiet Ewropej vs Ir-Renju ta' Spanja
   (Kawża C-560/08)
   (2009/C 55/18)
   Lingwa tal-kawża: L-Ispanjol
   Partijiet
   
      Rikorrenti: Il-Kummissjoni tal-Komunitajiet Ewropej (rappreżentanti: S. Pardo Quintillán, D. Recchia u J.-B. Laignelot, aġenti)
   
      Konvenut: Ir-Renju ta' Spanja
   Talbiet tar-rikorrenti
   
               —
            
            
               tiddikjara li r-Renju ta' Spanja naqas milli jwettaq l-obbligi tiegħu,
               
                           —
                        
                        
                           taħt l-Artikolu 2(1), l-Artikolu 3, l-Artikolu 4(1) jew (2) skont il-każ, u l-Artikolu 5 tad-Direttiva tal-Kunsill 85/337/KEE (1) tas-27 ta' Ġunju 1985 dwar l-istima tal-effetti ta' ċerti proġetti pubbliċi u privati fuq l-ambjent, fir-rigward tal-proġetti separati ta' rdoppjar u/jew ippjanar tal-awtostrada M-501 li jikkorrispondu għas-sezzjonijiet 1, 2 u 4; taħt l-Artikolu 6(2) u l-Artikolu 8 tad-Direttiva 85/337/KEE fir-rigward tal-proġetti separati ta' rdoppjar u/jew ippjanar tal-awtostrada M-501 li jikkorrispondu għas-sezzjonijiet 2 u 4 u taħt l-Artikolu 9 tad-Direttiva 85/337/KEE fir-rigward tal-proġetti separati ta' rdoppjar u/jew ippjanar tal-awtostrada M-501 li jikkorrispondu għas-sezzjonijiet 1, 2 u 4;
                        
                     
                           —
                        
                        
                           taħt l-Artikolu 6(3) u (4) tad-Direttiva tal-Kunsill 92/43/KEE (2) tal-21 ta' Mejju 1992, dwar il-konservazzjoni tal-habitat naturali u tal-fawna u l-flora selvaġġa, moqri flimkien mal-Artikolu 7 ta' din id-direttiva, fir-rigward tal-proġetti separati ta' rdoppjar u/jew ippjanar tal-awtostrada M-501 li jikkorrispondu għas-sezzjonijiet 1, 2 u 4 rigward iż-żona ta' protezzjoni speċjali għall-għasafar ES 0000056 “Encinares del río Alberche y río Cofio”.
                        
                     
                           —
                        
                        
                           taħt id-Direttiva 92/43/KEE, interpretata mis-sentenzi tal-Qorti tal-Ġustizzja tat-13 ta' Jannar 2005 fil-Kawża C-117/03 u tal-14 ta' Settembru 2006 fil-Kawża C-244/05, kif ukoll l-obbligi li jirriżultaw mill-Artikolu 12(1)(b) u (d) ta' din id-direttiva, fir-rigward tal-proġetti separati ta' rdoppjar u/jew ippjanar tal-awtostrada M-501 li jikkorrispondu għas-sezzjoni 1 fir-rigward tal-post propost bħala sit ta' importanza għall-Komunità ES3110007 “Cuenca del río Guadarrama” u s-sezzjonijiet 2 u 4 fir-rigward tal-post propost bħala sit ta' importanza għall-Komunità ES3110007 “Cuencas de los ríos Alberche u Cofio”;
                        
                     
         
               —
            
            
               tikkundanna lir-Renju ta' Spanja għall-ispejjeż.
            
         Motivi u argumenti prinċipali
   It-talba mressqa mill-Kummissjoni tirreferi għall-proġetti approvati, jew, skont il-każ, implementati mill-awtoritajiet Spanjoli fir-rigward tal-irdoppjar jew tal-ippjanar tal-awtostrada lokali M-501 (Comunidad de Madrid). Il-Kummissjoni tikkunsidra li r-Renju ta' Spanja, fir-rigward tal-imsemmija proġetti, naqas milli jwettaq l-obbligi tiegħu taħt id-Direttiva 85/337/KEE, fil-verżjoni oriġinali u emendata tagħha, u tad-Direttiva 92/43, interpretata mis-sentenzi tal-Qorti tal-Ġustizzja tat-13 ta' Jannar 2005 fil-Kawża C-117/03 u tal-14 ta' Settembru 2006 fil-Kawża C-244/05.
   
      (1)  ĠU L 175, p. 40.
   
      (2)  ĠU L 206, p. 7.